Jón Bjarnason sjávarútvegs - og landbúnaðarráðherra , Jóhann Guðmundsson aðstoðarmaður hans og Jóhann Sigurjónsson forstjóri Hafrannsóknastofnunar skoða í dag hrognavinnslu HB Granda á Akranesi . Þeim til leiðsagnar eru Eggert Guðmundsson forstjóri og Gunnar Hermannsson vinnslustjóri . Hrognafrysting er nú í hámarki hjá fyrirtækinu og unnið allan sólarhringinn enda mikilvægt að vinna fiskinn sem ferskastan og áður en til hrygningar kemur . Hrognafylling og þroski er nú bestur í þeirri loðnu sem veiðist á Faxaflóa , betri en í loðnunni fyrir sunnan land . Frystigeta er 100 tonn á dag á Akranesi en þeim hrognum sem ekki næst að frysta þar er ekið norður á Vopnafjörð til frystingar . Að sögn Gunnars Hermannssonar vinnslustjóra gengur hrognafrystingin vel . Við vinnsluna eru 30 störf , en unnið er á vöktum þannig að um 50 - 60 manns koma að þessu . Gunnar segist afar heppinn með starfsfólk , vel hafi gengið að fá vant fólk til starfa . Nánar verður fjallað um hrognafrystinguna á Akranesi í máli og myndum í næsta Skessuhorni .